hotchpotch/miracl-hf-unified huggingface dataset:
भारतीय सॉफ्टवेयर टेक्क्नॉलोजी पार्क
भारतीय सॉफ्टवेयर टेक्क्नॉलोजी पार्क या 'सॉफ्टवेयर टेक्नोलॉजी पार्क्स ऑफ इंडिया' (एस.टी.पी.आई.) सूचना प्रौद्योगिकी मंत्रालय, भारत सरकार के अधीन सोसाइटी है जिसकी स्थापना भारत से सॉफ्टवेयर के निर्यात को प्रोत्साहित करने, बढ़ावा देने और वृद्धि करने के उद्देश्य से 1991 में की गई थी।
सॉफ्टवेयर टेक्नोलॉजी पार्क्स ऑफ इंडिया परामर्शी, प्रशिक्षण और कार्यान्वयन सेवाएं प्रदान करने के लिए आंतरिक इंजीनियरी संसाधन रखता है। इन सेवाओं में नेटवर्क डिजाइन, प्रणाली एकीकरण, विविध क्षेत्रों में अप्रयुक्त नेटवर्क और सुविधाओं के संस्थापन, प्रचालन और उनका अनुरक्षण शामिल है।
प्रक्रिया का विकास गुणवत्ता प्रबंधन प्रणाली के आधार पर है। एस.टी.पी.आई. के केन्द्र भी आईएसओ 9001 प्रमाणन का अनुपालन करते हैं।
सूचना प्रौद्योगिकी की क्षमता विकास के उत्प्रेरक के रूप में पहचान करते हुए और सामरिक विकास के लिए महत्वपूर्ण क्षेत्र के रूप में ‘सॉफ्टवेयर निर्यात, सॉफ्टवेयर विकास और प्रशिक्षण’ पर ध्यान केन्द्रित करते हुए भारत सरकार द्वारा 1986 में अपनाई गई नीति के फलस्वरूप समर्पित सॉफ्टवेयर टेक्नोलॉजी पार्कों की स्थापना करने का विचार उत्पन्न हुआ था। सरकार द्वारा सॉफ्टवेयर उद्योग के विकास में आने वाली बाधाओं के कारणों की भी पहचान करने के परिणामस्वरूप ‘सॉफ्टवेयर टेक्नोलॉजी पार्क’ (एसटीपी) स्कीम तैयार की गई ताकि देश से सॉफ्टवेयर के निर्यात को प्रोत्साहित किया जा सके और उसमें वृद्धि की जा सके।
इन उद्देश्यों को प्राप्त करने के लिए निम्नलिखित जेसे महत्वपूर्ण पहलुओं के आधार पर एक उपयुक्त फ्रेमवर्क डिजाइन किया गया:फ्रेमवर्क इस विधि से तैयार किया गया था जिसका उद्देश्य सॉफ्टवेयर उद्योग, विशेष रूप से छोटे और मझोले उद्यमियों को सुविधाएं देना था जिससे विश्व बाजार में प्रतिस्पर्धा करते हुए देश के आर्थिक विकास की गति को तेज किया जा सके। हाई स्पीड द्वारा कम्युनिकेशन (एचएसडीसी) लिंक्स सहित ढांचागत सुविधाएं मुहैया करके सॉफ्टवेयर उद्योग के संवर्द्धन और विकास के लिए तथा सॉफ्टवेयर निर्यात को बढ़ाने के लिए एसटीपी स्कीम को क्रियान्वित करने के लिए सॉफ्टवेयर टेक्नोलॉजी पार्क्स ऑफ इंडिया (एस.टी.पी.आई.) की स्थापना की गई थी।
एस.टी.पी./ई.एच.टी.पी. स्कीम के क्रियान्वयन, ढांचागत सुविधाओं की स्थापना और प्रबंधन और प्रौद्योगिकी मूल्यांकन तथा व्यावसायिक प्रशिक्षण जैसी अन्य सेवाएं प्रदान करने के उद्देश्य के साथ सॉफ्टवेयर टेक्नोलॉजी पार्क्स ऑफ इंडिया की स्थापना और पंजीकरण सूचना प्रौद्योगिकी विभाग, संचार और सूचना प्रौद्योगिकी मंत्रालय, भारत सरकार के अधीन सोसाइटीज पंजीकरण अधिनियम, 1860 के अंतर्गत एक स्वायत्तशासी सोसाइटी के रूप में 5 जून 1991 को की गई थी।
(क) सॉफ्टवेयर और सॉफ्टवेयर सेवाओं के विकास के साथ-साथ सूचना प्रौद्योगिकी योग्य सेवाओं/जैव-प्रौद्योगिकी को प्रोत्साहन देना।
(ख) एसटीपी/ईएचटीपी योजना तथा समय-समय पर भारत सरकार द्वारा सौंपी गई इसी तरह के अन्य योजनाओं को तैयार करके कार्यान्वित करके निर्यातकों को वैधानिक सेवाएँ प्रदान करना।
(ग) सूचना प्रौद्योगिकी और संबंधित उद्योगों को सूचना प्रौद्योगिकी/सूचना प्रौद्योगिकी योग्य सेवाओं में विभिन्न मूल्य वर्धित सेवाओं सहित आंकड़ा संचार सेवाएंप्रदान करना।
(घ) आईटी/आईटीईएस के क्षेत्र में एक प्रेरक परिवेश बनाकर लधु, छोटे और मध्यम उद्यमियों को प्रोत्साहन देना।
मोहन बाबू
मांचू भक्तवत्सलम नायडू के रूप में जन्मे मोहन बाबू (डॉ॰ एम. मोहन बाबू) आंध्र प्रदेश भारत से एक अभिनेता, निर्माता, राजनीतिज्ञ हैं। 2007 में उन्होंने भारत के राष्ट्रपति से, प्रतिष्ठित राष्ट्रीय सम्मान पद्मश्री प्राप्त किया।
मोहन बाबू का जन्म 19 मार्च 1952 को आंध्र प्रदेश के चित्तूर जिले में स्वर्णमुखी नदी के तट के निकट और दो प्रसिद्ध तीर्थ केंद्रों, तिरुपति (भगवान वेंकटेश्वर का निवास) और श्रीकालाहस्ती (भगवान वायुलिंगेश्वर का निवास) के मध्य में स्थित मोदुगुलपालम गांव में हुआ।
उनके तीन छोटे भाई हैं - रंगनाथ चौदरी, रामचंद्र चौदरी और कृष्णा - और एक बहन विजया है। उन्होंने येरपेडु गांव और तिरुपति में अपनी स्कूली शिक्षा प्राप्त की। चेन्नई (तत्कालीन मद्रास) से शारीरिक शिक्षा में अपनी डिग्री ली. तेलुगु फ़िल्म उद्योग में एक कलाकार के रूप में अपने कैरियर की शुरुआत करने से पहले अल्प समय के लिए शारीरिक शिक्षा अनुदेशक के रूप में काम किया। 1970 के दशक के प्रारम्भ में मोहन बाबू ने लगभग पांच साल तक निर्देशन विभाग में भी काम किया।
फ़िल्म "स्वर्गम नरकम" (1975) से एक कलाकार के रूप में अपने कैरियर की शुरुआत की।
मोहन बाबू ने 510 फ़िल्मों में अभिनय किया है, जिसमें 216 फ़िल्मों में वे नायक के रूप में थे। "पेद्दारायडू" जैसी उनकी फ़िल्में सत्य और न्याय को बनाए रखने के लिए चरम बलिदान के बारे में हैं। फ़िलहाल, जिन फ़िल्मों में उन्होंने अभिनय किया है या जिनका निर्माण किया है वे लगभग हर दिन किसी एक तेलुगू चैनल पर प्रसारित होती हैं। उनके दो बेटे विष्णु मांचू और मनोज मांचू भी फ़िल्म अभिनेता हैं। बेटी लक्ष्मी मांचू कुछ टीवी कार्यक्रमों में अभिनय करती है।
मोहन बाबू को 1995 में राज्यसभा के लिए मनोनीत किया गया। अपने कार्यकाल (2001 तक) के दौरान.
मोहन बाबू ने 1992 में श्री विद्यानिकेतन शैक्षिक ट्रस्ट की स्थापना की। इसका इंटरनेशनल स्कूल, डिग्री कॉलेज, इंजीनियरिंग कॉलेज, फ़ार्मेसी कॉलेज और नर्सिंग कॉलेज है। शिक्षण संस्थान एक विशिष्ट शैक्षिक बस्ती के रूप में विकसित हैं।
मोहन बाबू ने 1982 में श्री लक्ष्मी प्रसन्ना पिक्चर्स (एसएलपीपी) नामक फ़िल्म प्रोडक्शन हाउस का शुभारंभ किया। तब से वह 56 फ़िल्मों का निर्माण कर चुके हैं। उनकी अति सफल और बॉक्स ऑफिस पर हिट में शामिल हैं:कला के क्षेत्र में उनकी सेवाओं के लिए 2007 में इन्हें भारत सरकार द्वारा भारत के चौथे सबसे बड़े नागरिक सम्मान पद्म श्री से सम्मानित किया गया। मोहन बाबू ने भी प्रेस, सांस्कृतिक संगठनों, स्क्रीन, फ़िल्म फेयर और कई अन्य पुरस्कार भी जीते हैं। उन्हें "नटपूर्णा" (पूर्ण कलाकार), "संवाद बादशाह" और "संग्रह बादशाह" करार दिया गया है।
बोर्ड गेमों की सूची
यह बोर्ड गेमों की सूची है यह पृष्ठ बोर्ड गेमों को उन पहलुओं के आधार पर वर्गीकृत करता है जो किसी खेल कार्यक्रम या पार्टी आयोजित करने वाले के लिए सर्वोच्च हो सकते हैं। अन्य विकल्पों के लिए गेम वर्गीकरण पर लेख देखें और यादृच्छिक जनरेटर, जैसे कि पासे का उपयोग नहीं किया जाता है।
प्रतिभागी आम तौर पर खेल की समाप्ति से पहले ही निकल जाते हैं।
सभी अंत तक साथ खेल सकते हैं। इस तरह के खेल विशेष रूप से मिश्रित खिलाडियों जैसे वयस्क और बच्चों के बीच खेला जाता है।
दुर्लभ संसाधनों और रणनीतियों से जुड़े खेल.
समन्वय, चालाकी, या अन्य शारीरिक कौशल आवश्यक हैं। इसके अलावा इसे कौशल खेल के रूप में भी जाना जाता है।
नियम सीखना आसान है और परिणाम ज्यादातर या पूरी तरह से भाग्य आधारित होते हैं।
ये ऐसे सेट हैं जिनका उपयोग कई खेलों को खेलने के लिए किया जा सकता है।
दानिश कनेरिया
दानिश प्रभा शंकर कनेरिया () (जन्म १६ दिसंबर, १९८०, कराची, पाकिस्तान) एक अन्तर्राष्ट्रीय गेंदबाज़ हैं। ये एक हिंदू हैं।
ताशकन्द
ताशकेंत या ताशकन्द (ताशकंद) () उज़बेकिस्तान की राजधानी है। यह ताशकेंत प्रान्त की राजधानी भी है। 2006 की जनगणना के अनुसार इस नगर की जनसंख्या 19,67,879 है।
ज्वलनशीलता
ज्वलनशीलता या प्रज्वलनशीलता, किसी पदार्थ का वह गुण है जिसके अनुसार वह पदार्थ कितनी आसानी से जल या सुलग कर आग अथवा दहन उत्पन्न कर सकता है। किसी वस्तु के दहन हेतु आवश्यक कठिनाई की मात्रा को अग्नि परीक्षण द्वारा मापा जाता है। अंतरराष्ट्रीय स्तर पर, ज्वलनशीलता के मापन के लिए विभिन्न प्रकार की परीक्षण विधियां (प्रोटोकॉल) मौजूद हैं। इन परीक्षणों से प्राप्त मूल्यांकनों (रेटिंग्स) को भवन निर्माण संहिता (बिल्डिंग कोड), बीमा आवश्यकताओं, अग्नि संहिता (फायर कोड) के अतिरिक्त उन नियमों और विनियमों में प्रयोग किया जाता है जो किसी भवन निर्माण सामग्री के उपयोग और भंडारण के साथ साथ किसी अत्यंत ज्वलनशील पदार्थ की किसी इमारत के अन्दर या बाहर संभाल (‘हैंडलिंग’) और उसके सड़क अथवा वायु परिवहन को निर्धारित करते हैं।
ज्वलनशील तरल वो तरल पदार्थ होते हैं जो भड़क कर आग लगाने या विस्फोट करने में सक्षम होते हैं, जिसके कारण यह मानव जीवन के लिए खतरा साबित हो सकते हैं। इन तरलों के उदाहरण हैं, पेट्रोल, डीज़ल, मिट्टी का तेल आदि। सुरक्षा के आधार पर इन पदार्थों को इनके इस गुण के लिए चिन्हित किया जाना नितांत आवश्यक है साथ ही इनका परिवहन भी बहुत सावधानी से किया जाना चाहिए।
टोंगा
टोंगा, आधिकारिक रूप से टोंगा राजशाही, दक्षिण प्रशान्त महासागर में स्थित एक द्वीपमण्डल है, जिसमें १६९ द्वीप है, जिनमें से ३६ अबसासित हैं। राजशाही उत्तर-दक्षिण पंक्ति में लगभग ८०० किलोमीटर तक फैली हुई है।
टोंगा की जलवायु उष्णकटिबन्धीय है और यहाँ केवल दो मौसम होते हैं, सर्दी और गर्मी। अधिकतम वर्षअ फरवरी से अप्रैल तक होती है। चक्रवात का मौसम नवम्बर अए मार्च तक रहता है।
टोंगा की कुल जनसंख्या १,०४,००० है।
सेवेर्नाया ज़ेमल्या
सेवेर्नाया ज़ेमल्या (रूसी: Северная Земля, उत्तरी भूमि); रूसी आर्कटिक महासागर में स्थित एक द्वीपसमूह है। यह द्वीपसमूह के आसपास स्थित है। यह साइबेरिया की मुख्यभूमि के तैमिर प्रायद्वीप के तट से दूर और विल्कित्सकी जलडमरूमध्य के पार स्थित है। यह द्वीपसमूह आर्कटिक महासागर, के दो सीमांत समुद्रों, पश्चिम में कारा सागर और पूर्व में लाप्टेव सागर को अलग करती है।
सेवेर्नाया ज़ेमल्या को पहले पहल 1913 में खोजा गया था और 1933 में इसे विश्व मानचित्र में शामिल किया गया, इस प्रकार यह पृथ्वी पर ढूँढा गया अंतिम द्वीपसमूह था। राजनीतिक रूप से यह, रूस के क्रास्नायार्स्क क्रै क्षेत्र का हिस्सा है। यह एक निर्जन द्वीपसमूह है सिवाए इसके कि यहाँ एक आर्कटिक अड्डा स्थित है।
उत्तापमापी
उत्तापमापी (पायरोमीटर), ऊँचे ताप की माप करनेवाला यंत्र है। ये कई प्रकार के होते हैं-
प्रकाशिक उत्तापमापी, विकिरण उत्तापमापी, प्रतिरोध उत्तापमापी, ताप-विद्युत्‌-उत्तापमापी और अवरक्त उत्तापमापी।
प्रकाशिक उत्तापमापी में किसी मानक लैंप की तीव्रता को कम करके उत्तप्त पृष्ठ के प्रकाश की तीव्रता के बराबर कर ली जाती है। तीव्रता का समंजन करने के लिए लैंप के परिपथ में प्रतिरोध को बढ़ाया जाता है या कोई अवशोषक पदार्थ लैंप के सामने रखकर उसकी मोटाई का समंजन किया जाता है। आँख के सामने कोई रंगीन फिल्टर भी रख दिया जाता है ताकि किसी विशेष रंग के प्रकाश का ही उपयोग किया जा सके।
तीव्रताओं की तुलना किसी प्रकाशमापी विधि से की जा सकती है। प्राय: एक उत्तल लेंस द्वारा उत्तप्त पृष्ठ का वास्तविक प्रतिबिंब प्राप्त किया जाता और ठीक वहीं लैंप का फिलामेंट रखा जाता है। जब फिलामेंट अदृष्ट हो जाए तब दोनों की तीव्रताएँ बराबर होंगी।
कालमापी
कालमापी (Chronometer) एक विशेष प्रकार की घड़ी है जो बहुत सच्चा समय बताती है। इसका समय ग्रिनिच के स्थानीय समय से मिलाकर रखा जाता है, जिससे जहाज पर ग्रिनिच समय तुरंत जाना जा सकता है। सेक्सटैंट (Sextant) से सूर्य की स्थिति नापकर जहाज जिस स्थान पर है वहाँ का स्थानीय समय ज्ञात किया जा सकता है। स्थानीय समय और ग्रिनिच समय के अंतर से देशांतर की गणना की जा सकती है। देशांतरों में एक अंश का अंत पड़ने पर स्थानीय समयों में चार मिनट का अंतर पड़ता है।  देखने में कालमापी एक साधारण बड़ी घड़ी के समान होता है। यह एक चक्र से दो धुरीधरों द्वारा लटका रहता है। चक्र स्वयं दूसरे दो धुरीधरो द्वारा लटका रहता है। धुरीधरों की जोड़ियाँ एक दूसरी से समकोण बनाती हैं। कालमापी इस प्रकार इसलिए लटकाया जाता है कि जहाज के हिलने डोलने पर भी वह सर्वदा क्षैतिज रहे। सर्वदा क्षैतिज स्थिति में रहने के कालमापी अधिक सच्चा समय बाताता है। कालमापी की बालकमानी साधारण घड़ी की तरह सर्पिल न होकर कुंतलाकार (helical) होती है। इसका मालमापी विमोचक (escapement) भी साधारण घड़ी से भिन्न प्रकार का होता है। (विमोचक उस युक्ति को कहते हैं जिसके कारण घड़ी का चक्रसमूह लगातार न चलकर रुक रुककर चलता है और टिक-टिक की ध्वनि उत्पन्न हाती है। इसी के द्वारा प्रधान कमानी की ऊर्जा बालकमानी में जाती है जिससे वह रुकने नहीं पाती)। देशांतर ज्ञात करने के लिए सच्ची घड़ी बनाने का पहला प्रयास विख्यात वैज्ञानिक क्रिश्चियन हाइगेन्स ने १६६२-७० में किया था, पर उनकी बनाई घड़ियों में ताप के घटने बढ़ने तथा जहाज के हिने डोलने के कारण बहुत अंतर पड़ जाता था और समय अधिक सचाई से नहीं नापा जा सकता था। १७१४ में ब्रिटिश सरकार ने ऐसा कालमापी बनाने के लिए, जो प्रतिदिन तीन सेकंड से अधिक तेज सुस्त न हो, २०,००० पाउंड (लगभग ढाई लाख रुपए) के पुरस्कार की घोषणा की। यह पुरस्कार जॉन हैरिसन ने जीता जिसने १७२९-६० में चार कालमापी बनाए, परंतु हैरिसन को कालमापी बनाने में मूल्य बहुत अधिक पड़ता था। पेरिस के पियर लरूआ ने १७६५ में और इंग्लैंड के जॉन आर्नोल्ड और टामस अर्नशा ने १७८५ में जो कालमापी बनाए वे आधुनिक यंत्रों से बहुत कुछ मिलते-जुलते थे। आधुनिक कालमापी का प्रयोग ठीक से करने पर वह बहुत ही सच्चा समय बताता है। दिन भर में एक सेकंड से अधिक अंतर नहीं पड़ने पाता। इस सूक्ष्म अंतर के कारण महीने भर चलने के बाद भी जहाज की गणना की स्थिति और सच्ची स्थिति में आठ मील से कम ही अंतर पड़ने पाता है। प्राचीन काल में सच्चे कालमापियों का महत्व बहुत अधिक था, क्योंकि इनके अभाव में लंबी यात्रा करना असंभव होता था। परंतु अब रेडियो संकेतों द्वारा सच्चे ग्रिनिच समय का पता दिन में कई बार मिलता रहता है और कालमापियों का बहुत सच्चा रहना पहले जैसा महत्वपूर्ण नहीं रह गया है।
तुंगतामापी
तुंगतामापी (Altimeter) तुंगता (ऊँचाई) मापन के लिये प्रयोग मे आनेवाला एक यंत्र है।
सबसे साधारण प्रकार का यंत्र चिन्हित (calibrated), शुष्क दाबमापी (Aneroid Barometer) होता है, जिसमें मापक (scale) का अंकन इस प्रकार होता है कि निर्देशसूचिका विभिन्न स्थानों की दाब के अंतर एवं यंत्र में दाब परिवर्तन को स्वत: ऊँचाई के रूप में व्यक्त कर सके। ताप तथा स्थानीय वायु-दाब-जनित त्रुटियों को शुद्ध कर इस यंत्र कं द्वारा वायुयान आदि की ऊँचाई ज्ञात की जा सकती हैं। साथ ही इसके द्वारा अवरोहण अड्डे की भी ऊँचाई ज्ञात की जा सकती हे। दूसरे प्रकार के यंत्र को भूप्रदेश निर्वाधिका सूचक (Terrain Clearance Indicator) कहते हैं। जिसमें प्रयुक्त रेडियो लहरों (radio waves) की उछाल द्वारा ध्वनि एवं प्रतिध्वनि में लगनेवाली कालाविधि से विभिन्न स्थानों की ऊँचाई ज्ञात की जा सकती हैं।
गाइगर-मूलर काउन्टर
गाइगर-मुलर काउंटर (Geiger–Müller counter) एक यंत्र है जो आयनकारी विकिरण की मात्रा को नापता है।
यह यंत्र शीशे की एक नली में बंद धातु के पतले सिलेंडर के ढंग का होता है। धातु की दीवार एक इलेक्ट्रोरॉड का काम करती है और सिलेंडर में लगा सीधा तार दूसरे इलेक्ट्रोरॉड का। इलेक्ट्रोरॉड में विद्युतशक्ति सिलेंडर के भीतर की वायु अथवा अन्य गैस की विघटन शक्ति से कुछ ही कम रहती है। सिलेंडर के भीतर आयोनाइजिक प्रभाव प्रेषित किया जाता है जिससे गैस आयोनाइज हो जाता है और एक हलकी तरंग उत्पन्न होती है। यह तरंग प्रकाश संकेतों या इयरफोन से सुनी जाने वाली ध्वनियों के द्वारा प्रकट होता है। इस उपकरण की सहायता से रेडियोधर्मिता मापी जाती है।
खराद
खराद या टर्निंग (Turning) एक मशीनिंग प्रक्रिया है जिसमें काटने वाला औजार प्रायः न घूमने वाला होता है और जिस वस्तु पर मशींनिंग की जा रही है वह घूर्णन गति करती रहती है। औजार प्रायः रैखिक गति करता है और घूमते हुए वर्कपीस प्र कुण्डलीनुमा रास्ता तय करता है।
टर्निंग और मिलिंग में मूलभूत अन्तर यह है कि टर्निंग की क्रिया में वस्तु घूर्णन गति करती है और मिलिंग की क्रिया में औजार घूमता है, वस्तु स्थिर रहती है। अतः टर्निंग प्रायः बेलनाकार वस्तुओं के लिए प्रयुक्त होती है और वस्तु के किसी भाग का व्यास कम करने के काम आती है।
वन एवं पर्यावरण मंत्रालय (भारत)
वन एवं पर्यावरण मंत्रालय, भारत सरकार का एक महत्वपूर्ण मंत्रालय है। वर्तमान में श्री  भूपेंद्र यादव  इसके मंत्री हैं। स्थापना -1985
नरेश अय्यर
नरेश अय्यर (जन्म 3 जनवरी 1981) भारत के मुंबई शहर से एक पार्श्वगायक हैं। नरेश अय्यर ने कई भारतीय भाषाओं में फ़िल्मी गाने गाए हैं और कई चार्ट हिट गानों का श्रेय उन्हें जाता है। ए.आर.रहमान द्वारा संगीतबद्ध फ़िल्म "रंग दे बसंती" में उनके द्वारा गाया रूबरू गीत 2006 में कई सप्ताह म्यूज़िक चार्टों की चोटी पर बना रहा और उन्होंने इस गीत के लिए सर्वश्रेष्ठ पार्श्वगायक का राष्ट्रीय फ़िल्म पुरस्कार जीता. उन्होंने आर.डी. बर्मन संगीत प्रतिभा श्रेणी में फ़िल्मफेयर पुरस्कार भी जीता. वे उन चंद पार्श्वगायकों में से हैं जिन्होंने अपने पहले ही पेशेवर गायन वर्ष में फ़िल्मफ़ेयर पुरस्कार और राष्ट्रीय पुरस्कार, दोनों जीते.
नरेश अय्यर का जन्म तमिल ब्राह्मण परिवार में और पालन-पोषण मुंबई के माटुंगा में हुआ। उन्होंने SIES कॉलेज ऑफ़ मैनेजमेंट स्टडीज़ में पढ़ाई की जहां उन्होंने वाणिज्य में स्नातक की डिग्री हासिल की. स्नातक स्तर की पढ़ाई के बाद वे चार्टर्ड एकाउंटेंट बनने का इरादा रखते थे, लेकिन इसके बजाय कर्नाटक संगीत और शास्त्रीय हिंदुस्तानी संगीत सीखने का निर्णय लिया। अय्यर को ए.आर. रहमान ने एक रियॉलिटी टैलेंट शो, चैनल V के "सुपर सिंगर" में देखा. हालांकि वे शो जीत नहीं पाए, लेकिन ए.आर.रहमान ने बाद में नरेश से संपर्क किया और उन्होंने "अनबे आरुइरे" के लिए अपना पहला गाना मयिलिरागे गाया. उन्होंने अन्य संगीतकारों के लिए तमिल, तेलुगू और हिंदी में भी गाने गाए हैं।
नरेश मुंबई में अवस्थित ध्वनि नामक एक फ़्यूशन बैंड के गायक भी हैं। उन्होंने अपने बैंड के साथ कई कार्यक्रम और चैरिटी संगीत कार्यक्रमों में प्रदर्शन दिया है।
उन्होंने सर्वश्रेष्ठ नवोदित गायक के रूप में आर.डी. बर्मन पुरस्कार भी जीता.
शारीरिक फिटनेस
"शारीरिक फिटनेस" के अंतर्गत दो संबंधित अवधारणाएं होती हैं : सामान्य फिटनेस (स्वास्थ्य और तंदुरुस्ती की एक स्थिति) और विशिष्ट फिटनेस (खेल या व्यवसायों के विशिष्ट पहलुओं को करने की योग्यता पर आधारित कार्योन्मुखी परिभाषा). सामान्यतः शारीरिक फिटनेस व्यायाम, सही आहार और पर्याप्त आराम के द्वारा हासिल हो जाती है। यह जीवन का एक महत्वपूर्ण हिस्सा है।
बीते वर्षों में, "फिटनेस" को सामान्यतः बिना अधिक थकान के दिन की गतिविधियों को पूरा करने की क्षमता के रूप में परिभाषित किया जाता था। हालांकि, स्वचालन के कारण आराम का समय बढ़ा, औद्योगिक क्रांति के बाद जीवन शैली में परिवर्तन से यह परिभाषा अपर्याप्त हो गई। इन दिनों, "शारीरिक फिटनेस" को कार्य और आराम की गतिविधियों को दक्षता और प्रभावी ढंग से करने, स्वस्थ होने, कम गतिज बीमारियों की प्रतिरोधक शक्ति, तथा आकस्मिक स्थितियों का सामना करने की शारीरिक क्षमता का मापदंड माना जाता है।
संयुक्त राज्य अमेरिका सरकार द्वारा प्रायोजित एक अध्ययन समूह - शारीरिक फिटनेस और खेलों के बारे में राष्ट्रपति की परिषद ने शारीरिक फिटनेस की सरल परिभाषा देने से मना कर दिया है। इसकी बजाय इसने निम्नलिखित चार्ट विकसित किया हैः तदनुसार, शारीरिक फिटनेस प्रोग्राम के सामान्य उद्देश्य में निम्नलिखित जरूरी घटकों पर ध्यान देना चाहिएःलेकिन, इन आवश्यक घटकों के साथ-साथ, एक व्यापक फिटनेस कार्यक्रम है जो व्यक्ति विशेष के अनुकूल बनाया गया है, जो संभवतः एक या अधिक कौशलों, तथा उम्र या स्वास्थ्य संबंधी जरूरतों जैसे अस्थि स्वास्थ्य पर ध्यान केंद्रित करेगा. कई स्रोत मानसिक और भावनात्मक स्वास्थ्य का भी समग्र फिटनेस के महत्वपूर्ण हिस्से के रूप में उल्लेख करते हैं। पाठ्यपुस्तकों में यह अक्सर शारीरिक, भावनात्मक और मानसिक फिटनेस का प्रतिनिधित्व करने वाले, तीन बिंदुओं से बने त्रिकोण के रूप में प्रस्तुत किया जाता है। शारीरिक फिटनेस, खराब जीवनशैली या उम्र बढ़ने से होने वाली दीर्घकालिक स्वास्थ्य संबंधी स्थितियों को भी रोक सकती है या इनका उपचार कर सकती है। काम करने से भी लोगों को बेहतर नींद आने में मदद मिल सकती है। स्वस्थ रहने के लिए शारीरिक गतिविधि करना महत्वपूर्ण है।
विशिष्ट या कार्योन्मुखी फिटनेस व्यक्ति की विशिष्ट गतिविधि में उचित क्षमता से कार्य करने की क्षमता हैः उदाहरण के लिए खेल या सेना सेवा. विशेष प्रशिक्षण एथलीटों को अपने खेलों में अच्छा प्रदर्शन करने के लिए तैयार करता है।
उदाहरण हैं:
देशी भाषाओं में देशों और राजधानियों की सूची
निम्न चार्ट विश्व के देशों को सूचीबद्ध करता है (जैसा की यहां परिभाषित किया गया है), इसमें उनके राजधानीयों के नाम भी शामिल है, यह अंग्रेजी के साथ साथ उस देश की मूल भाषा और/या सरकारी भाषा में दी गयी है। ज टी की कोण नॉन en
यहां
सुंदा द्वीप समूह
हिन्द महासागर में स्थित सुन्दा द्वीप समूह, मलय द्वीपसमूह का एक हिस्सा है। इन द्वीपों का पुनःविभाजन बड़ा सुन्दा द्वीप समूह और छोटा सुन्दा द्वीप समूह में रूप में किया जाता हैं।
वर्तमान में इस समूह के द्वीप चार देशों क्रमश: ब्रुनेई, पूर्वी तिमोर, इंडोनेशिया और मलेशिया के बीच विभाजित हैं। द्वीप समूह के ज्यादातर द्वीप इंडोनेशिया के अधिकार क्षेत्र में आते हैं। बोर्नियो नामक द्वीप ब्रुनेई, इंडोनेशिया और मलेशिया के बीच विभाजित है। तिमोर नामक द्वीप पूर्वी तिमोर और इंडोनेशिया के बीच विभाजित है। अन्य छोटे द्वीप भी पूर्वी तिमोर का हिस्सा हैं।
[[चित्र:[[File:Plionailurus planiceps cropped.png|thumb|चपटे सिर वाली बिल्ली जो [[मलेशिया]] के एक [[वन]] में २००९ में देखी गयी थी]]
[[श्रेणी:इण्डोनेशिया के द्वीपसमूह]] [[श्रेणी:बृहत्तर सुन्दा द्वीपसमूह]] [[श्रेणी:लघुतर सुन्दा द्वीपसमूह]]
बृहत्तर सुन्दा द्वीपसमूह
बड़ा सुन्दा द्वीप समूह, मलय द्वीपसमूह के अंतर्गत आने वाले सुंदा द्वीप समूह का एक भाग है, जिसके अंतर्गत समूह के बड़े द्वीप आते हैं। छोटा सुन्दा द्वीप समूह के साथ मिलकर यह सुंदा द्वीप समूह की रचना करते हैं।
बड़ा सुन्दा द्वीप समूह के अधिकतर द्वीप इंडोनेशिया का हिस्सा हैं। हालांकि, बोर्नियो नामक द्वीप ब्रुनेई, इंडोनेशिया और मलेशिया के बीच विभाजित है। इस द्वीप पर ब्रुनेई का अधिकतर भाग, इंडोनेशिया के चार राज्य क्रमश: मध्य कालिमंतान, पूर्व कालिमंतान, पश्चिम कालिमंतान और दक्षिण कालिमंतान; और मलेशियाई राज्य सबाह और सारावाक स्थित हैं।
पश्चिम से पूर्व छोटे आसन्न द्वीप भी शामिल हैं।
तालमान
तालमान या मेट्रोनोम (Metronome) नामक यंत्र संगीत की गति को नियमित करने के काम आता है। दोहरे दोलक (Pendulum) के सिद्धांत पर इस यंत्र का आविष्कार हॉलैंड के ऐम्सटर्डम नगर निवासी विकेल नामक व्यक्ति ने किया था, किंतु इसका विकास तथा प्रचार विएना के जोहैन माल्ज़ेज (G. Malzel, सन्‌१७७२-१८३८) ने किया।
इस यंत्र में एक कीली पर एक दोलक दोलन करता है। कीली के नीचे एक भार लटका रहता है तथा ऊपर के भाग में ऊपर नीचे सरकने वाला दूसरा भार रहता है। इसकी ऊपर नीचे करके दोलन की गति त्व्रीा या मंद की जा सकती है। प्रत्येक दोलन के अंत में एक ध्वनि होती है, या घंटी बजती है। एक मिनट मे दोलन की गति साधारणत: ६० रहती है, किंतु कम या अधिक भी की जा सकती है।
संगीत के अभ्यास के समय ताल को ठीक रखने में यह यंत्र सहायक होता है।
दाबलंघिका
दाबलंधिका वा साइफन (Siphon या Syphon) न्यून कोण पर मुड़ी हुई नली के रूप का एक यंत्र होता है, जिससे तरल पदार्थ एक पात्र से दूसरे में तथा नीचे स्तर में पहुँचाया जाता है।
साइफन की क्रिया पूर्वोक्त नली के दोनों सिरों पर दाब के अंतर के कारण होती है और जब पात्र खाली हो जाता है, या दोनों पात्रों में तरल पदार्थ का स्तर समान हो जाता है, तब बहाव रुक जाता है। इस यंत्र के द्वारा बीच में आनेवाली ऊँची रुकावटों के पार भी तरल पदार्थ, शक्ति का व्यय किए बिना, भेजा जा सकता है। साधारण साइफन की नली को स्थानांतरित किए जानेवाले तरल पदार्थ से भर दिया जाता है और उसके लंबे अंग के सिरे को अंगुली से बंद कर, छोटी बाँह के सिरे को तरल पदार्थ में डुबा और लंबी बाँह के सिरे को दूसरे पात्र में कर, अंगुली हटा लेते हैं। तरल पदार्थ का दूसरे पात्र में बहना अपने आप आरंभ हो जाता है। ऐसे साइफन को प्रयोग से पहले प्रत्येक बार भरना आवश्यक होता है।
विविध उपयोगों के लिए इस यंत्र के अनेक रूप प्रचलित हैं। कुछ में नली को भरने के, या उसे भरे (और इस प्रकार आवश्यकता होने पर स्वयं चालू होने योग्य बनाए) रखने के, उपकरण हाते हैं। साइफन के सिद्धांत पर काम करनेवाले नलों से बहुधा जल को पहाड़ियों या टीलों पर, ऊँची नीची भूमि से होते हुए, किसी घाटी के पार पहुँचाने का काम लिया जाता है। ऐसे साइफनों में टीले या ऊँचाई पर स्थित नल में फँसी हुई वायु के निकास के लिए एक वाल्व का होना आवश्यक है। सोडावटर से भरे हुए बर्तनों में स उसे निकालने के लिए जो साइफन लगाए जाते हैं उनकी नली में एक स्प्रिंग वाल्व लगा रहता है, जो एक लीवन दबाने पर खुल जाता है और सोडावाटर की गैस के दबाव से जल बाहर निकल आता है।
साइफन के अन्य अनेक उपयोग हैं।
अल्बर्टा
अल्बर्टा कनाडा का एक प्रान्त है। यह कनाडा के पश्चिमी भाग में स्थित है। इस प्रान्त के पश्चिम में ब्रिटिश कोलम्बिया प्रान्त, पूर्व में सास्काचवान और दक्षिण में संयुक्त राज्य अमेरिका का मॉण्टाना राज्य इसके पड़ोसी हैं।
अल्बर्टा, कनाडा का चौथा सबसे बड़ा राज्य है। इसका कुल क्षेत्रफल ६,४२३१७ वर्ग किमी है। अल्बर्टा की जनसंख्या ३३,०५,८०० है और कनाडा के तीन प्रान्त ऐसे है जिनकी जनसंख्या इससे अधिक है।
अल्बर्टा की राजधानी एडमण्टन है। एडमण्टन, अल्बर्टा के मध्य भाग के निकट स्थित है। कैलगैरी अल्बर्टा का एक अन्य प्रमुख नगर है। यह राजधानी एडमण्टन के दक्षिण में स्थित है।
ब्रिटिश कोलम्बिया
ब्रिटिश कोलम्बिया, (अंग्रेज़ी: "British Columbia", फ्राँसीसी: "a Colombie-Britannique") कनाडा का एक प्रान्त है जो कनाडा के प्रशान्त महासागर से लगते पश्चिमी तट पर स्थित है। यह कनाडा का तीसरा सबसे बड़ा प्रान्त है जिसका क्षेत्रफल ९,४४,७३५ वर्ग किमी है। २००६ की जनगणना के अनुसार इस प्रान्त की कुल जनसंख्या ४१,१३,४८७ थी।
इस प्रान्त की राजधानी विक्टोरिया है और राज्य का सबसे बड़ा नगर वैंकूवर है। इसी नगर में ब्रिटिश कोलम्बिया की लगभग आधी जनसंख्या निवास करती है (२० लाख)। अन्य बड़े नगर हैं: केलोव्ना, अबोट्स्फोर्ड, कैम्लूप्स, नानाइमो और प्रिन्स जॉर्ज।
इस प्रान्त के बड़े उद्योग हैं: वानिकी, पर्यटन, खनन और मछलीपालन।
यह प्रान्त १९७१ में कनाडा से जुड़ा। इस प्रान्त की सीमांकन को लेकर कनाडा और संयुक्त राज्य अमेरिका में कुछ असहमति थी। दक्षिणी सीमा ४९वें समानान्तर पर स्थित है, जैसा ऑरेगन सन्धि में स्वीकृत किया गया था जो १८४६ में हुई थी। सान जुआन द्वीपों और अलास्का की सीमा से भी कुछ विवाद थे, पर वह सुलझा लिए गए।
इस प्रान्त के प्रमुख गॉर्डन कैम्पबेल हैं और वे लिब्रल पार्टी के नेता हैं।
२०१० के शीतकालीन ओलम्पिक खेल इस प्रान्त के सबसे बड़े नगर वैंकूवर में आयोजित किए जाएंगे। स्कींग प्रतियोगिताएँ व्हिस्लर में आयोजित होंगी जो एक विश्व-प्रसिद्ध स्कींग स्थान है।
मैनिटोबा
मैनिटोबा, कनाडा का एक प्रान्त है। यह प्रान्त कनाडा के दक्षिण-मध्य भाग में स्थित है।
मैनिटोबा, कनाडा का छठा सबसे बड़ा प्रान्त है और इसका कुल क्षेत्रफल ६४७,७९७ वर्ग किमी है। जनसंख्या की दृष्टि से यह पाँचवा सबसे बड़ा प्रान्त है और यहाँ की कुल जनसंख्या ११,५०,००० है (२००१)।
मैनिटोबा की राजधानी विनिपेग है। अन्य बडे नगरों में स्टीनबैक और ब्रैण्डन हैं।
मैनिटोबा के लोगों ने एक विधानसभा चुनी। सरकार के नेता, जिसे प्रीमीयर कहा जाता है, विधानसभा में सबसे बडे दल के नेता हैं। यहाँ एक स्थानापन्न भी होता है जो महारानी का प्रतिनिधित्व करता है। वर्तमान में, मैनिटोबा के प्रीमीयर गैरी डोइर हैं और स्थानापन्न जॉन हॉर्वर्ड हैं।
मैनिटोबा के प्रमुख राजनैतिक दल हैं, न्यू डैमोक्रेटिक पार्टी (नवीन लोकतन्त्रवादी दल), द प्रोग्रेसिव कॉन्ज़र्वेटिव पार्टी ऑफ़ मैनोटोबा (मैनिटोबा का पुरातनी दल) और लिब्रल पार्टी (उदार दल)।
मैनिटोबा में हजारों वर्षों से लोग रहते आए हैं। १७वीं, १८वीं और १९वीं शताब्दियों के दौरान इंग्लैण्ड की हड्सन की खाड़ी समवाय से और फ़्रांस दोनों ही स्थानों से यहाँ रहने के लिए आए। यह १८६९ में पश्चिमोत्तर क्षेत्र का भाग बना। लाल नदी विद्रोह, जिसे लुई रील ने आरम्भ किया था, मैनिटोबा में हुआ था।
मैनिटोबा १२ मई, १९७० में कनाडा का भाग बना। इसमें केवल दक्षिणी भाग सम्मिलित था जो संयुक्त राज्य अमेरिका के निकटतम था। पर पश्चिमोत्तर क्षेत्र के भाग बाद में मैनिटोबा में जोडे गए।
तथ्यतः (डी फैक्टो)
डी फैक्टो (लातिन:"De facto") लातिन भाषा से लिया गया एक वाक्यांश है जिसका अर्थ होता है "जो तथ्यपूर्ण हो" या "जो व्यवहार में हो"। इसके लिये हिन्दी समकक्ष शब्द तथ्यतः है। यह के विपरीत प्रयुक्त किया जाता है जिसका अर्थ होता है "न्याय द्वारा"। जब कानून की बात की जाती है तो विधित: यह बतलाने के लिए प्रयुक्त होता है जो विधि द्वारा परिभाषित किया जाता है और तथ्यत: वह परिभाषित करता है जो वास्तव में व्यवहार में हो।
तथ्यत: कभी-कभार इसलिए भी प्रयुक्त किया जाता है कि कोई उचित नियम या मानक उपलब्ध नहीं है, बल्कि कोई घटना आम व्यवहार में है। उदाहरण के रूप में यह कहा जा सकता है कि हिन्दी भारत की विधित: राष्ट्रभाषा नहीं है (क्योंकि भारत के संविधान में कोई भाषा राष्ट्रभाषा के रूप में स्वीकृत नहीं की गई है), लेकिन यह भारत की तथ्यत: राष्ट्रभाषा है क्योंकि भारत के विभिन्न राज्यों के लोग एक-दूसरे से संवाद के लिए इस भाषा का सर्वाधिक उपयोग करते हैं।
चेष्टा-अक्षमता
मस्तिष्क के विशिष्ट स्थलों की क्षति के एक विकार को चेष्टा-अक्षमता कहते है, जिसमें इच्छा और शारीरिक क्षमता होने के बावजूद उद्देश्यपूर्णसंचलन करने की क्षति या क्षमता नहीं रहती है। यह एक "'गतिजनक योजना बनाने का विकार है", जो कि उपार्जित या विकासात्मक होता है, लेकिन यह सरल आज्ञा (जिसका परीक्षण व्यक्तियों की श्रृंखला में से सही संचलन की पहचान करने से होता है) को समझने के लिए असमंजन, ग्रहणशील की हानि, या असफलता से नहीं होता है। चेष्टा-अक्षमता और वाचाघात, भाषा के उत्पादन और/या उसे समझने की असमर्थता; अबुलिया, किसी कार्रवाई को पूरा करने की इच्छा में कमी; या अलोचिरिया, जिसमें रोगियों को शरीर के एक हिस्से का बोध दूसरे में होता है; के बीच भ्रमित न हों.
शब्द चेष्टा-अक्षमता का मूल शब्द "प्राक्सिस" है, जिसका यूनानीअर्थ आदत, विलेख या काम करना हैं। इसके पहले एक नकारात्मक अ आता है जिसका अर्थ "रहित " है।
चेष्टा-अक्षमता के कई प्रकार हैं:
प्रत्येक प्रकार की जटिलता का परीक्षण घटते स्तर पर किया जा सकता है, अगर एक व्यक्ति आदेश पर अमल में विफल रहता है, तो आप अपने आप संचालन कर सकते हैं और उस व्यक्ति को नकल करने के लिए पूछ सकते हैं, या आप उन्हें एक असली वस्तु जैसे कि टूथब्रश दे सकते हैं और उन्हें इसका इस्तेमाल करने को कह सकते हैं।
चेष्टा-अक्षमता एक भाषा विकार वाचाघात के साथ हो सकता है।
उपार्जित वाक चेष्टा-अक्षमता (ऐओएस) और वाक बाल्यकाल चेष्टा-अक्षमता (सीऐएस) के लक्षण में असंगत स्‍पष्‍टोच्‍चारण संबंधी त्रुटियाँ, स्‍पष्‍टोच्‍चारण संबंधी स्थिति को तलाशने के लिए मौखिक संचलन का समूह और बढ़ती त्रुटियों के साथ बढ़ते शब्द और वाक्यांश की लंबाई शामिल है। ऐओएस अक्सर दोनों मौखिक चेष्टा-अक्षमता (भाषण और गैर भाषण संचालनों के दौरान) और अंग चेष्टा-अक्षमता के साथ होता है।
वाक् बाल्यकाल चेष्टा-अक्षमता (सीएस) उन बच्चों में होता है जिन्हें शक्ति या स्‍पष्‍टोच्‍चारण में कोई कठिनाई नहीं है, लेकिन प्रेरक की योजना और समन्वय की समस्याओं की वजह से वाक संचलन में असमर्थ होते हैं। यह भाषण के दौरान स्‍पष्‍टोच्‍चारण संबंधी सामान्य समन्वय बच्चों में ध्वनिकृत क्षति के साथ भ्रमित नहीं होना चाहिए.
उपार्जित भाषण की चेष्टा-अक्षमता में पहले उपार्जित अधिग्रहीत भाषण स्तरों का नुकसान शामिल है। यह दोनों बच्चों और वयस्कों में होता है, जिन्होंने (चेष्टा-अक्षमता की शुरुआत होने से पहले) बोलने की क्षमता के कुछ स्तर हासिल कर लिए होते हैं। वाक बाल्यकाल चेष्टा-अक्षमता के विपरीत, ऐओएस आम तौर पर एक स्ट्रोक, ट्यूमर, या अन्य ज्ञात स्नायविक बीमारी या चोट का परिणाम है।
अचेतनगति मनःशक्ति क्षय लगभग हमेशा (आमतौर पर बायां)दिमाग के गोलार्द्ध में भाषा प्रबलता के घाव से होता है; और इन रोगियों को विशेषकर ब्रोका या कंडक्शन प्रकार का वाचाघातहोता है। पूर्वकाल महासंयोजिका के घाव से बाईं ओर का अचेतनगति मनःशक्ति क्षय हो सकता है।
चिंतन मनःशक्ति क्षय सामान्यतः मनोभ्रंश और उलझन के साथ होता है।
प्रमस्तिष्क फुलाव के कारण कंसट्रक्शनल चेष्टा-अक्षमता यकृत मस्तिष्कशोथ के साथ होता है।
चेष्टा-अक्षमता से पीड़ित व्यक्तियों का उपचार भौतिक चिकित्सा, व्यावसायिक चिकित्सा और / या वाक चिकित्सा है।
चेष्टा-अक्षमता से पीड़ित व्यक्तियों का पूर्व निदान भिन्न है। चिकित्सा के साथ, कुछ रोगियों में काफी सुधार देखा जाता है, जबकि दूसरों में बहुत थोड़ा सुधार दिखता हैं। चेष्टा-अक्षमता से पीड़ित कुछ व्यक्तियों को संचार के प्रयोग से लाभ हो सकता है।
मनोदशा स्थिरता
मनोदशा स्थिरता मनोरोग चिकित्सा का एक रूप है जिसका उपयोग मनोदशा विकार का उपचार करने के लिए किया जाता है, जिसे तीव्र और निरंतर मनोदशा परिवर्तन, विशेष कर द्विध्रुवी विकार के रूप में चरितार्थ किया जाता है।
मनोदशा स्थिरिकारी दावा का प्रयोग मनोदशा द्विध्रुवी विकार के इलाज, अवसाद और उन्माद को दबाने के लिए किया है। मनोदशा स्थिर दवाएं बॉर्डर लाइन व्यक्तित्व के विकार और सिज़ोअफेक्टिव के विकार में भी इस्तेमाल होती है।
"मनोदशा स्थिरता" एक प्रभाव का वर्णन है, एक तंत्र नहीं है। इन एजेंटों का वर्गीकृत अधिक सटीक शब्दावली से किया जाता है।
मनोदशा स्थिरता दवाएं सामान्य रूप में वर्गीकृत किये जाती हैं :
कई "मनोदशा स्थिरता" एजेंट एंटीकंवल्जेंट के रूप में भी वर्गीकृत हैं। कभी कभी यह शब्द "एंटीकंवल्जेंट मनोदशा स्थिरिकारी" का वर्णन एक वर्ग के रूप में किया जाता है। हालांकि इस समूह को तंत्र के बजाय प्रभाव के रूप में परिभाषित किया गया है, मनोदशा के विकारों के उपचार में एंटीकंवल्जेंट के तंत्र की कम से कम प्रारंभिक समझ है।गाबापेंटिन (न्यूरॉनटिन) द्विध्रुवी विकार के उपचार के लिए एफडीए द्वारा अनुमोदित नहीं है। बेतरतीब नियंत्रित परीक्षण गबपेंतीं को एक प्रभावी उपचार नहीं बताते है, लेकिन इसके सकारात्मक लेकिन निम्न गुणवत्ता साहित्य समीक्षा की वजह से कई मनोचिकित्सक इसे निर्धारित करते हैं। तोपिरामैत (तोपमक्स) भी द्विध्रुवी विकार के लिए एफडीए द्वारा अनुमोदित नहीं है और एक २००६ कोक्रैन समीक्षा द्वारा यह निष्कर्ष निकाला है कि द्विध्रुवी बीमारी के किसी भी चरण में तोपिरामैत के उपयोग की सिफारिश अपर्याप्त सबूत पर आधारित है।कभी कभी मनोदशा स्थिर करने की दावा जैसे कि लिथियम के संयोजन में एक प्रतिआक्षेपकका उपयोग किया जा सकता है।
सबसे मनोदशा स्थिरिकारी एजेंट विशुद्ध एंटीमैनिक हैं, जो कि उन्माद के उपचार और मूड बदलने में प्रभावी है, लेकिन अवसाद के उपचार में प्रभावी नहीं हैं। उस नियम का प्रिंसिपल अपवाद लामोत्रीजिन और लिथियम कार्बोनेट हैं क्योंकि वे उन्मत्त और अवसादग्रस्तता के लक्षणों दोनों के उपचार हैं। जबकि एंटीमैनिक एजेंट जैसे कि वल्प्रोइक एसिड या कार्बमाज़ेपिंन अवसाद का उपचार नहीं कर सकते लेकिन पूर्व दो कर सकते हैं, द्विध्रुवी मरीजों को उन्माद से दूर रखने से और उनके मनोदशा के परिवर्तन को रोकने से उनहें अवसाद से दूर रखने में मदद मिल हैं।
फिर भी अवसादग्रस्तता के दौरान अक्सर अवसादग्रस्तता मनोदशा स्थिरता प्राप्त करने की दावा के अलावा एक अवसादरोधी निर्धारित किया जाता है। प्रतियाशेपक जब खासकर अकेले लिया जाये या कभी कभी जब मनोदशा स्थिरता प्राप्त करने की दावा के साथ लिया जाता है तब यह कुछ जोखिम जैसे कि उन्माद, मानसिक और द्विध्रुवी रोगियों में अन्य समस्याएं लाता है। अवसाद चरण द्विध्रुवी विकार के उपचार में अवसादरोधी उपयोगिता स्पष्ट नहीं है।
सबसे मनोदशा स्थिरिकारी दवा प्रतिआक्षेपक है, जिसके महत्वपूर्ण अपवाद में सबसे अच्छा और सबसे पुराना लिथियम है।
कई मनोदशा स्थिरिकारको जैसे लिथियम, वैल्प्रोएट और कार्बमेज़पाइन का एक संभावित अनुप्रवहिक लक्ष्य अरकिडोनिक एसिड कास्केड है।
चौघडिया
चौघडिया भारत के पश्चिम राज्यों में किया जाता है। क्रय-विक्रय करने के लिये इस मुहुर्त का विशेष रूप से प्रयोग किया जाता है। इसके अन्तर्गत समय को रोग, उद्धोग, चर, लाभ, अमृत, काल, शुभ, चाल आदि में बांटा जाता है। चौघडिया मुहूर्त क्योंकि सूर्योदय पर आधारित है, इसलिये प्रत्येक शहर के लिये इसके समय में बदलाव आता रहता है।
'चौघडिया क्या है
चौघडिया में 24 घण्टों को 16 घटियों में बांटां जाता है। एक घटी (घडी) लगभग 22 मिनट 20 सैकेन्ड की होती है। एक मुहूर्त में चार घटियां (घडियां) ली जाती है। चार घटियों से ही इसका नाम "चौघडी" पड़ा है। इस प्रकार के 08 मुहूर्त दिन में तथा 08 मुहूर्त रात्रि में आते हैं। इसमें प्रत्येक मुहुर्त लगभग 1.30 घण्टे का होता है। यह मुहूर्त निकालने का सबसे आसान तरीका है। प्रत्येक सप्ताह में दिन -रात्रि के मिलाकर कुल 112 मुहूर्त बनते हैं।
जैसे: मंगलवार के दिन - रोग, उद्दोग, चर, लाभ, अम्रत, काल, शुभ इस क्रम में ये मुहूर्त आते हैं। ये सात प्रकार के होते हैं।
चौघडिया का प्रयोग कब करें?
इन मुहूर्त का प्रयोग, दिन - रात्रि में पूजा का शुभ समय जानने के लिये किया जाता है। विशेष उद्धेश्य के लिये यात्रा का आरम्भ करने के लिये इसका प्रयोग किया जाता है। पारिवारिक समारोह व उत्सव मनाने के लिये भी चौघडिया का प्रयोग होने के कारण आज यह विशेष मूहूर्तों की श्रेणी में आ गया है।
चौघडिया में कौन सा मुहुर्त शुभ/ अशुभ होता है?
चौघडिया मुहूर्त में सबसे अधिक अमृ्त, लाभ, शुभ, चर को मध्यम स्तर तक अशुभ माना जाता है। तथा उद्धोग, रोग व काल को अशुभ माना जाता है। इसमें भी अमृ्त समय में पूजा, समारोह करना विशेष शुभता देता है। लाभ समय में क्रय-विक्रय के कार्य, तथा गतिशील वस्तुओं को क्रय करने के लिये चर व शुभ मुहुर्त को प्रयोग किया जा सकता है। इसी प्रकार रोग समय में यात्रा आरम्भ करना इसके नाम के अनुसार शुभ नहीं माना जाता है।
वैदिक ज्योतिष
भारतीय संस्कृति का आधार वेद को माना जाता है। वेद धार्मिक ग्रंथ ही नहीं है बल्कि विज्ञान की पहली पुस्तक है जिसमें चिकित्सा विज्ञान, भौतिक, विज्ञान, रसायन और खगोल विज्ञान का भी विस्तृत वर्णन मिलता है। भारतीय ज्योतिष विद्या का जन्म भी वेद से हुआ है। वेद से जन्म लेने के कारण इसे वैदिक ज्योतिष के नाम से जाना जाता है।
वैदिक ज्योतिष की परिभाषा
वैदिक ज्योतिष को परिभाषित किया जाए तो कहेंगे कि वैदिक ज्योतिष ऐसा विज्ञान या शास्त्र है जो आकाश मंडल में विचरने वाले ग्रहों जैसे सूर्य, चन्द्र, मंगल, बुध के साथ राशियों एवं नक्षत्रों का अध्ययन करता है और इन आकाशीय तत्वों से पृथ्वी एवं पृथ्वी पर रहने वाले लोग किस प्रकार प्रभावित होते हैं उनका विश्लेषण करता है। वैदिक ज्योतिष में गणना के क्रम में राशिचक्र, नवग्रह, जन्म राशि को महत्वपूर्ण तत्व के रूप में देखा जाता है।
राशि और राशिचक्र
राशि और राशिचक्र को समझने के लिए नक्षत्रों को को समझना आवश्यक है क्योकि राशि नक्षत्रों से ही निर्मित होते हैं। वैदिक ज्योतिष में राशि और [[राशिचक्र[[ निर्धारण के लिए 360 डिग्री का एक आभाषीय पथ निर्धारित किया गया है। इस पथ में आने वाले तारा समूहों को 27 भागों में विभाजित किया गया है। प्रत्येक तारा समूह नक्षत्र कहलाते हैं। नक्षत्रो की कुल संख्या 27 है। 27 नक्षत्रो को 360 डिग्री के आभाषीय पथ पर विभाजित करने से प्रत्येक भाग 13 डिग्री 20 मिनट का होता है। इस तरह प्रत्येक नक्षत्र 13 डिग्री 20 मिनट का होता है।
वैदिक ज्योतिष में राशियो को 360 डिग्री को 12 भागो में बांटा गया है जिसे भचक्र कहते हैं। भचक्र में कुल 12 राशियां होती हैं। राशिचक्र में प्रत्येक राशि 30 डिग्री होती है। राशिचक्र में सबसे पहला नक्षत्र है [[अश्विनी]] इसलिए इसे पहला तारा माना जाता है। इसके बाद है भरणी फिर [[कृतिका]] इस प्रकार क्रमवार 27 नक्षत्र आते हैं। पहले दो नक्षत्र हैं [[अश्विनी]] और [[भरणी]] हैं जिनसे पहली राशि यानी मेष का निर्माण होता हैं इसी क्रम में शेष नक्षत्र भी राशियों का निर्माण करते हैं।
नवग्रह
वैदिक ज्योतिष में [[सूर्य]], [[चन्द्र]], [[मंगल]], [[बुध]], [[गुरू]], [[शुक्र]], [[शनि]] और [[राहु]] [[केतु]] को [[नवग्रह[[ के रूप में मान्यता प्राप्त है। सभी ग्रह अपने [[गोचर]] मे भ्रमण करते हुए राशिचक्र में कुछ समय के लिए ठहरते हैं और अपना अपना [[राशिफल]] प्रदान करते हैं। राहु और केतु आभाषीय ग्रह है, नक्षत्र मंडल में इनका वास्तविक अस्तित्व नहीं है। ये दोनों [[राशिमंडल]] में गणीतीय बिन्दु के रूप में स्थित होते हैं।
लग्न और जन्म राशि
पृथ्वी अपने अक्ष पर 24 घंटे में एक बार पश्चिम से पूरब घूमती है। इस कारण से सभी ग्रह नक्षत्र व राशियां 24 घंटे में एक बार पूरब से पश्चिम दिशा में घूमती हुई प्रतीत होती है। इस प्रक्रिया में सभी राशियां और तारे 24 घंटे में एक बार पूर्वी क्षितिज पर उदित और पश्चिमी क्षितिज पर अस्त होते हुए नज़र आते हैं। यही कारण है कि एक निश्चित बिन्दु और काल में [[राशिचक्र]] में एक विशेष राशि पूर्वी क्षितिज पर उदित होती है। जब कोई व्यक्ति जन्म लेता है उस समय उस अक्षांश और देशांतर में जो राशि पूर्व दिशा में उदित होती है वह राशि व्यक्ति का जन्म [[लग्न]] कहलाता है। जन्म के समय चन्द्रमा जिस राशि में बैठा होता है उस राशि को जन्म राशि या चन्द्र [[लग्न]] के नाम से जाना जाता है।
[[श्रेणी:भारतीय ज्योतिष]]
मैनिटोबा का ध्वज
मैनिटोबा का ध्वज रेड एन्साइन का रूपान्तर है जिसपर प्रान्त के राज्यचिह्न का कवच बना हुआ है। ध्वज को ११ मई, १९६५ को मैनिटोबा विधानसभा में एक विधेयक पारित कर स्वीकृत किया गया था। महारानी एलिजाबेथ द्वितीय ने यूनियन जैक के उपयोग को अक्टूबर १९६५ में अनुमति दी थी और इसे १२ मई, १९६६ को घोषित किया गया। ध्वज को अपनाने का निर्णय तब लिया गया जब संघीय सरकार ने कनाडियाई रेड एन्साइन को हटाकर मेपल की पत्ती से बदलने का निर्णय लिया। ओण्टारियो का ध्वज भी इन्हीं परिस्थितियों में अपनाया गया।
मैनिटोबा का राज्यचिह्न
मैनिटोबा का राज्यचिह्न यूनाइटेड किंगडम के राजा एड्वर्ड सप्तम के शाही आदेश पर १० मई, १९०५ को प्रदान किया गया था। शीर्ष पर सन्त जॉर्ज का सलीब है, जो इंग्लैण्ड का प्रतीक है। बाइसन इस बात का प्रतीक है कि कभी इस प्रान्त में यह पशु बहुतायत में उपलब्ध था। राज्यचिह्न का शेष भाग १९९२ में प्रदान किया गया था।
शीर्ष पर बना हेलमिट इस प्रान्त के कनाडा परिसंघ में सह-सम्प्रभुता का प्रतीक है। कवर कनाडा के राष्ट्रीय रंगों से आता है। शिखा पर एक ऊदबिलाव है, जो कनाडा का आधिकारिक पशु है, क्रोकस को समर्थन देता हुआ, मैनिटोबा का प्रान्तीय पुष्प है। यह एक मुकुट द्वारा आक्ष्छादित है, जो शाही सम्प्रभुता का प्रतीक है।
संचायक (उर्जा का)
संचायक (Accumulator), ऊर्जा संचित करनेवाला उपकरण है। द्रवइंजीनियरी (hydraulics) मे द्रवचालित संपीडक तथा उत्थापक (elevator) को शक्ति (power) प्रदान करने के लिए, एक प्रकार का संचायक होता है, जिसके ऊर्ध्वाधर बेलन में मज्जक (plunger) भारी भार से भारित रहता है। बेलन में पानी, जो भारयुक्त मज्जक उठा देता है, पंप द्वारा भर दिया जाता है। भारयुक्त मज्जक की क्रिया के कारण उच्चदाब पर पानी तीव्रता से विसर्जित होता है, जिससे यंत्रों को चलाने के लिए द्रवचालित शक्ति प्राप्त होती है। संचायक अल्पकाल के लिए बड़े परिणाम में शक्ति संभरित करता है और इसका भरण निम्न शक्तिवाले पंप से हो सकता है। जल-विद्युत्शक्ति प्रणाली में संचायक संयंत्र के रूप में दूसरे प्रकार के संचायक का उपयोग किया जाता है। ब्रिटेन में संचायक बैटरी (storage battery) को भी संचायक कहते हैं।
संचायक बैटरी एक युक्ति है जिसमें रासायनिक ऊर्जा संचित की जाती है, जो किसी भी समय विद्युत्‌ के रूप में निर्मुक्त हो सकती है। सामान्य उपयोग में आनेवाली संचायक बैटरियाँ दो प्रकार की होती हैं :
जनसंख्यानुसार कनाडा के १०० सबसे बड़े नगरनिगमों की सूची
यह सूची कनाडा के १०० सर्वाधिक जनसंख्या वाले नगरनिगमों की है। इस सूची के लिए कनाडा की २००६ की जनगणना से आँकडे़ लिए गए हैं।
हर्रैया
हर्रैया (Harraiya) भारत के उत्तर प्रदेश राज्य के बस्ती ज़िले में स्थित एक नगर और नगरपंचायत है।
हर्रैया मनोरमा नदी के तट पर स्थित है। इस नदी की महिमा का वर्णन शास्त्रों में भी है:
हर्रैया एक तहसील है। 1857 के स्वतंत्रता संग्राम में, हर्रैया तहसील के अमोढ़ा राज्य के लगभग 250 शहीदों को ब्रिटिश सरकार ने छावनी स्थित पीपल के पेड़ों से लटका दिया था। हर्रैया नाम के बारे में एक महाकाव्य कहानी है कि भगवान राम सीता और लक्ष्मण के साथ रामायण युग में इसी रास्ते से यात्रा की थी। इसलिए इसे अवधी में हरिरहिया कहा गया जो बाद में हर्रैया में बदल गया। हर्रैया एक विधान सभा क्षेत्र भी है। वर्तमान में इस विधान सभा का प्रतिनिधि श्री अजय सिंह कर रहे हैं । इस क्षेत्र मे कई धार्मिक स्थल एवं ऐतिहासिक विरासत है ।
2001 भारत की जनगणना में, हर्रैया की आबादी 8333 थी पुरुषों की आबादी 52% और महिलाओं की 48% थी। हर्रैया की एक औसत साक्षरता 65% थी। जो राष्ट्रीय औसत 59.5% से अधिक थी जिसमे पुरुष साक्षरता 72% और महिला साक्षरता 56% थी। हर्रैया में जनसंख्या का 17% उम्र के 6 वर्ष से कम थी।
अमोढ़ा, कौड़ी कोल, कटास, कौवाडाड, भादासी, छावनी, बेलभरिया राम गुलाम, कुबेर गंज, श्रंगीनारी, तालागांव, हंसराजपुर, औरंगाबाद, बरहपुर, शेरवाडीह, परशुरामपुर, पकरी जप्ती, भीटी मिश्र, रमवापुर, धिरौलीबाबू, गुंडा कुंवर, बभंनगंवा, पचवस, पखेरवा, बबुरीबाबु, रामगढ, लजघटा, खेसुआ, जैतापुर, इनौली, अरजानीपुर, नेदुला, कोहराये, जगदीशपुर, निदूरी खम्हौवा, पेनहाँ, पूरे गंगाराम, भदावल, मधवापुर, हुंडरा कुंवर, मुरादीपुर।चौकड़ी  मल्लूपुर, घोरसाएं, वीरपुर, करनाई, नीमडड, चैनपुर राय , कनरक पुर , मरवटिया कुंवर, मदनापुर, पुरैन खास, हशीनाबाद, अमारी भैरवपर, नान्देकुआं, थान्हाखास बसदेवा कुंवर जैसे कई गांव मौजूद हैं।
इन्फॉर्मेशन सेंटर फॉर ह्यूमन राइट्स ऐंड डेमोक्रेसी
यह हांगकांग में सक्रीय एक मानवाधिकार संगठन है।
अंतरीप
अंतरीप, किसी समुद्र या कभी कभी भूमि से भी ऊपर की ओर उभरा हुये भूमि के भाग को कहते हैं। जब यह जल (अमूमन समुद्र) से उभरता है तो इसे प्रायद्वीप या रास कहा जाता है।
अधिकतर अंतरीप, या तो किसी चट्टान के मुलायम हिस्सों के अपरदन के उपरांत बचे सख्त या कठोर हिस्सों से निर्मित होते हैं, या फिर यह दो नदी घाटियों के बीच जहां उनका संगम होता है, पर शेष बची उच्चभूमि होते हैं।
ऐतिहसिक रूप से अपनी विशेष स्थिति और स्वाभाविक रक्षात्मक गुण के कारण कई किलों और दुर्गों का निर्माण अंतरीपों पर किया गया है। आयरलैंड के अंतरीप किले इस का एक उदाहरण है।
प्रायद्वीप
प्रायद्वीप (संस्कृत: प्रायद्वीप; प्राय=लगभग, द्वीप=द्वीप) प्रायद्वीप भूमि के वो भाग होते हैं जिनके तीन तरफ जल तथा एक ओर स्थल होती है।
रास (स्थलाकृति)
रास (Headland) प्रायद्वीप का एक प्रकार है। रास सागर मे से उदग्र या उभरा हुआ भूमि का एक ऊँचा भाग होता है जो, तीन ओर से पानी से घिरा होता है। हिन्दी में रास शब्द का प्रयोग अब कम किया जाता है और इसके स्थान पर अंतरीप शब्द ही इसके पर्याय के रूप में प्रयुक्त होता है, हालांकि अंतरीप की स्वयं की परिभाषा के अनुसार उसके तीन ओर पानी का होना अनिवार्य नहीं है, पर रास के तीन किनारों पर सदैव जल उपस्थित रहता है।
एगुलस अन्तरीप
केप एगुलस या एगुलस अन्तरीप (अंग्रेजी: Cape Agulhas, पुर्तगाली: Cabo das Agulhas "सुईयों का अन्तरीप"), दक्षिण अफ्रीका के राज्य पश्चिमी केप, में स्थित एक चट्टानी अंतरीप है। भौगोलिक रूप से यह अफ्रीका का दक्षिणी सिरा है और आधिकारिक रूप से अन्ध महासागर और हिन्द महासागर का विभाजन बिंदु है। वैसे महासागरों के बीच का वास्तविक विभाजन बिंदु वो है जहां वर्तमान एगुलस धारा, बेंगुएला धारा से मिलती है, पर यह बिन्दु मौसम के अनुसार केप एगुलस और केप प्वाइंट के बीच बदलता रहता है। ऐतिहासिक रूप से नाविक इस अंतरीप को, परंपरागत क्लिपर मार्ग पर एक बड़ा खतरा माना करते थे और अक्सर इसे महान अंतरीप कह कर पुकारा जाता था। इस अंतरीप के निकट ला'एगुलस नामक गांव स्थित है।
जोएन सुथरलैंड
आस्ट्रेलिया की मशहूर ओपेरा गायिका जो अपने प्रशंसकों में ला स्टूपेंडा के नाम से प्रसिद्ध थीं। 83 वर्ष की अवस्था में उनका लंबी बीमारी के बाद रविवार 10 अक्टूबर 2010 की सुबह स्विट्जरलैंड में मौत हो गई।
उन्होंने पहली मंचीय प्रस्तुति 1951 में दी थी। उन्होंने 31 दिसम्बर 1989 को अपनी अंतिम मंचीय प्रस्तुति लंदन के द रायल ओपेरा हाउस में दी थी।
केप प्वाइंट
केप प्वाइंट, केप प्रायद्वीप, के दक्षिणपूर्व किनारे पर स्थित एक अंतरीप है। लगभग तीस किलोमीटर लंबा यह पहाड़ी और सुंदर क्षेत्र अफ्रीकी महाद्वीप के दक्षिणतम सिरे पर, उत्तर से दक्षिण की ओर फैला है और दक्षिण अफ्रीका में स्थित है। टेबल पर्वत और केपटाउन, केप प्रायद्वीप के उत्तरी छोर के करीब स्थित हैं। यह केप ऑफ गुड होप के दक्षिणपश्चिम में लगभग 2.3 किलोमीटर (1.4 मील) पूर्व और थोड़ा उत्तर में निम्न निर्देशांकों पर स्थित है।
उत्तराखण्ड का स्थापत्य
उत्तराखण्ड का स्थापत्य भारत के मैदानी भागों की तुलना में भिन्न है और यह उत्तराखण्ड राज्य के पहाडी़ परिवेश के अनुरूप है। इस राज्य के लोगों का जीवन बहुत समय तक महानगरीय भीड़-भाड़ से दूर और प्रकृति के निकट रहा है, जो यहाँ के भवन निर्माण के ढंग और यहाँ की संस्कृति में भी दिखता है।
आधुनिक समय में यहाँ भी भवन निर्माण मैदानी क्षेत्रों के आधार पर होने लगा है लेकिन यहाँ के पुराने बने घरों में यहाँ के स्थापत्य की छाप स्पष्ट रूप से देखी जा सकती है। विशेषकर ग्रामीण क्षेत्रों में बने घरों के दरवाजों और खिड़कियों पर की गई नक्काशी और लकडी़ की कामों में यहाँ के विशिष्ट स्थापत्य की झलक दिखती है।
साबूदाने की खिचड़ी
साबूदाने की खिचड़ी मुख्यत: व्रत उपवास में बनाकर खाई जाती है
यदि आप भी इसको उपवास के लिये बना रहे हैं तो इसमें सामान्य नमक की जगह सैंधा नमक का प्रयोग करें. साबूदाना दो तरह के होते हैं एक बड़े और एक सामान्य आकार के. यदि आप बड़े साबूदाना प्रयोग कर रहे हैं तो इसे 1 घंटा भिगोने के बजाय लगभग 8 घंटे भिगोये रखें. बाहर एशियाई स्टोर्स में यह साबूदाना Tapioca के नाम से उपलब्ध हो जाता है।
छोटे आकार के साबूदाने आपस में हल्के से चिपके चिपके रहते हैं लेकिन बड़े साबूदाने की खिचड़ी एकदम अलग बिखरी होती है। मुझे छोटे साबूदाने की अपेक्षा बड़े साबूदाने की खिचड़ी अधिक अच्छी लगती है लेकिन बड़े साबूदाने आस पास की किराना दुकानों में नहीं मिलते.
आवश्यक सामग्री
साबूदाना - 100 ग्राम तेल या घी - 1.5 टेबल स्पून जीरा - आधा छोटी चम्मच हरी मिर्च - 2-3 (बारीक कतरी हुई) मूंगफली के दाने - आधा छोटी कटोरी) पनीर - 50 ग्राम (यदि आप चाहें) आलू - 1 मीडियम आकार का काली मिर्च - एक चौथाई छोटी चम्मच नमक - स्वादानुसार कसा हुआ नारियल - 1 टेबल स्पून (यदि आप चाहें) हरा धनियां - 1 टेबल स्पून (बारीक कतरा हुआ)
विधि
साबूदाने को धो कर, 1 घंटे के लिये पानी में भीगने दीजिये. भीगने के बाद अतिरिक्त पानी निकाल दीजिये. यदि आप बड़े साबूदाना प्रयोग कर रहे हैं तो इसे 1 घंटा भिगोने के बजाय लगभग 8 घंटे भिगोये रखें.
आलू को छील कर धोइये और छोटे छोटे क्यूब्स में काट लीजिये. पनीर को भी छोटे छोटे क्यूब्स में काट लीजिये.
भारी तले की कढ़ाई में घी डाल कर गरम कीजिये. आलू के क्यूब्स गरम घी में डाल कर हल्के ब्राउन होने तक तल कर निकाल कर प्लेट में रख लीजिये. आलू के क्यूब्स तलने के बाद पनीर के क्यूब्स डाल कर हल्के ब्राउन तल कर उसी प्लेट में निकाल कर रखिये.
मूंगफली के दाने को मोटा चूरा कर लीजिये इसे दरेरा करें एकदम बारीक चूरा न करें
बचे हुये गरम घी में जीरा डाल दीजिये. जीरा भुनने के बाद, हरी मिर्च डाल दीजिये और चमचे से मसाले को चलाइये, इस मसाले मे मुंगफली का चूरा डाल कर एक मिनिट तक भूनिये. अब साबूदाना, नमक और काली मिर्च डाल कर अच्छी तरह 2 मिनिट चमचे से चला कर भूनिये. 2 टेबल स्पून पानी डाल कर धीमी गैस पर 7-8 मिनिट तक पकाइये,
ढक्कन खोलिये और देखिये कि साबूदाने नरम हो गये है। यदि नहीं हुये हैं और आपको मह्सूस हो कि अभी साबूदाने पकने के लिये और पानी चाहिये, तब 1 या 2 टेबल स्पून पानी डाल कर 4-5 मिनिट धीमी गैस पर और पकने दीजिये. आलू और पनीर के क्यूब्स मिला दीजिये. और चलाकर कढ़ाई को गैस से उतार लीजिये साबूदाना की खिचड़ी को बाउल या प्लेट में निकालिये. हरा धनियां नारियल ऊपर से डाल कर सजाइये.
आपकी साबूदाने की खिचड़ी (Sabudana khichdi) तैयार है। इसे गरमागर्म परोसिये.
संदर्भ : निशामधुलिका पर साबूदाना खिचड़ी
साबूदाने का खीर
साबूदाने का खीर
विधि :
1. साबूदाने को पानी से धो लें और पानी निकालकर 10-15 मिनट के लिए रख दें। 2.अब धीमी आँच पर दूध के साथ साबूदाने को पकाएं। इसको तब तक चलाएं जब तक कि दूध गाढ़ा और कम न हो जाए और साबूदाना पारदर्शी न दिखने लगे। 3.चीनी और इलायची पाउडर डालकर चलाएं और आँच से उतार लें। 4.एक बाउल में डालकर कर बादाम या पिस्ता डालकर ठंडा करके या गरमागरम सर्व करें। सामग्री :
2 टेबल स्पून साबूदाना, 2 कप दूध, 2-3 पिसी हुई छोटी इलायची, 1 टेबल स्पून कटे हुए बादाम/ पिस्ता, 2 टेबल स्पून चीनी या स्वादानुसार। कितने लोगों के लिए : 2
साबूदाना मिक्चर
साबूदाना मिक्चर
सामग्री : भारतीय व्यंजन100 ग्राम नायलोन साबूदाना, 50 ग्राम आलू का सूखा हुआ किस, 150 ग्राम कुटे या पिसे हुए मूँगफली के दाने, नमक स्वादानुसार, लाल मिर्च पावडर एक बड़ा चम्मच व 2 बड़े चम्मच शकर पीसी हुई, तलने के लिए तेल।
विधि : सर्वप्रथम साबूदाने को गर्म तेल में डालकर फुला लें। उसके बाद आलू का सूखा किस भी तेल में तल लें। अब इसमें पिसे हुए मूँगफली के दाने, लाल मिर्च, नमक व पिसी हुई शकर डालकर मिक्स कर लें।
साबूदाने का चिवड़ा बनकर तैयार हो गया। इसे आप चाय के साथ सर्व कर सकते हैं।
क्षेत्रफल के आधार पर कनाडा के प्रान्त और क्षेत्र
क्षेत्रफल के आधार पर कनाडा के प्रान्त और क्षेत्र नामक इस सूची में कनाडा के प्रान्त और क्षेत्र क्रमित हैं।
जनसंख्यानुसार के आधार पर कनाडा के प्रान्त और क्षेत्र
जनसंख्यानुसार के आधार पर कनाडा के प्रान्त और क्षेत्र नामक इस सूची में कनाडा के प्रान्त और क्षेत्र जनसंख्यानुसार दिए गए हैं।
क्यूबेक
क्यूबेक ("Québec", "Quebec"), जिसे भिन्न रूप से किबेक, क्विबेक, केबेक और कबेक उच्चारित करा जाता है, कनाडा का पूर्व-मध्य में स्थित एक प्रान्त है। यह कनाडा का एकमात्र प्रान्त है जहाँ फ़्रान्सीसी भाषी लोग बहुमत में हैं और जहाँ प्रान्तीय स्तर पर केवल फ़्रान्सीसी आधिकारिक भाषा है। क्यूबेक, कनाडा का क्षेत्रफल के आधार पर सबसे बड़ा राज्य है और देश का दूसरा सबसे बड़ा प्रशासनिक विभाग है; केवल नूनावूत क्षेत्र बड़ा है। यह पश्चिम में ओण्टारियो, जेम्स खाड़ी और हडसन खाड़ी से घिरा हुआ है, उत्तर में हडसन जलसन्धि और उंगावा खाड़ी से, पूर्व में सेंट लॉरेंस खाड़ी और न्यूफ़नलैण्ड और लैब्राडोर और न्यू ब्रन्स्विक प्रान्तों से घिरा हुआ है। दक्षिण की ओर यह अमेरिकी राज्य मेन, नया हेम्पशायर, वेरमॉण्ट और न्यूयार्क से घिरा हुआ है। इस प्रान्त की समुद्री सीमाएं नूनावूत, प्रिन्स एड्वर्ड द्वीप और नोवा स्कोश्या से भी लगती हुई हैं।
क्विबेक पूर्वी कैनाडा का सबसे प्राचीन, बड़ा और फ्रांसीसी उद्भव का प्रांत है। क्षेत्रफल : ५,९४,८६० वर्ग मील, जिसमें भूमि ५,२३,८६० वर्ग मील तथा जल ७१,००० वर्ग मील है। इस प्रांत पर फ्रांसीसी संस्कृति की छाप है। इसके तीन प्राकृतिक विभाग हैं:
२,१०० मील लंबी, जल यातायात के लिये सेंट लारेंस नदी आदर्श है तथा सेंट फ्रैंसिस, सेंट लुई और सेंट पीटर प्रसिद्ध झीलें है। १,२२५ मील लंबे और ९७५ मील चौड़े विशाल क्षेत्र के कारण विविध जलवायु हैं। ताप ३६ डिग्री सें. से ऊँचा नहीं जाता। सेंट लारेंस घाटी में पालामुक्त १६० दिन होते हैं। काफी भाग में हिमवर्षा होती है। कैनाडा के कृषि उत्पादनों का १४% इस प्रांत में होता है।
रिज़का (alfalfa), आलू, चुकंदर, जौ, जई, गेहूँ, मटर, सेम, तंबाकू और गन्ने की खेती होती है। पशुपालन, मत्स्याखेट, मुर्गीपालन दुग्धउद्योग, मधुमक्खी पालन यहाँ के उद्यम हैं। कई प्रकार की मछलियाँ पाई जाती हैं। जंगलों पर आधारित समूर (Fur), कागज तथा लुगदी उद्योग और इमारती लकड़ियों के पेशे में काफी लोग लगे हैं। दुनियाँ की १/३ लुगदी और १/४ अखबारी कागज यहाँ बनाया जाता है। लैब्रेडार में लोहे के अयस्क की योजना, बर्सीमी (Bersinies) नदी पावर प्लांट स्कीम तथा गैस्पे प्रायद्वीप में ताँबे के उद्योग प्रसिद्ध हैं। मुद्रणयंत्रों, रासयनिक और खाद्य पदार्थो, इस्पात तथा मादक पदार्थो का उत्पादन किया जाता है। पर्यटक उद्योग भी विकसित है। कैनाडा की जलविद्युत शक्ति का आधा भाग क्विबेक में उत्पन्न होता है। क्विबेक का मनोहर राष्ट्रोद्यान (National Park) २,००० वर्ग मील में फैला हुआ है। यहाँ का प्रसिद्ध नगर मांट्रियल है। यहाँ ८२ प्रतिशत फ्रांसीसी, १२ प्रतिशत अंग्रेज, शेष अन्य प्रवासी लोग हैं।
प्रांत की राजधानी का नाम भी 'क्विबेक' है। इसके उत्तर में सेंट चार्ल्स नदी और दक्षिण में सेंट लारेंस बहती है। समुद्री से ८०० मील दूर स्थित होने पर भी यह प्रसिद्ध नदी बंदरगाह है। यहाँ सरकारी भवन, विश्वविद्यालय, प्रसिद्ध स्मारक तथा प्राचीन इमारतें हैं। जूते, कपडे, इंर्ट, चमड़े की सफाई और मुद्रण प्रमुख व्यवसाय हैं। यहाँ से वस्त्र, कागज और अनाज का निर्यात होता है।
क्यूबेक की आधिकारिक भाषा फ़्रान्सीसी है और यह कनाडा का एकमात्र प्रान्त है जो मुख्यतः फ़्रान्सीसी-भाषी है, जहाँ २००६ की जनगणना के अनुसार ८०.१% लोग प्रथम भाषा के रूप में फ़्रान्सीसी भाषा बोलते हैं और कुल मिलाकर ९५% फ़्रान्सीसी भाषा बोल सकते हैं जिनमें प्रथम, द्वितीय और तृतीय भाषी सम्मिलित हैं।